**Protokoll for menighetsrådsmøte i Skoklefall MR, tirsdag 20.06.2023 på Skoklefall menighetshus kl. 17.00.**

**Til:** Grethe Øyna Milivojevic, Eldrid Lorentsen, Svein Are Grønsund, Rune Borknes, Rolf D. Pettersen, Margareta Nicklasson, Kirsti Langvatn.

**Forfall:** sogneprest Eva Kirkemo.

**Åpning v/ Eldrid**

|  |  |
| --- | --- |
| Sak  37/2023 | **Godkjenning av innkalling og protokoll**  Godkjenning av protokoll fra 30.05.23  *Vedtak: innkalling og protokoll ble vedtatt* |
| Sak  38/2023 | **Orienteringer**   * Fellesrådet – Rolf orienterte om aktuelle saker * Diakonimøte 31. august – nåværende og nye MR inviteres. * Basar og utegudstjeneste – kom inn ca. kr 10 000 * Annet – nytt kjøkken i menighetshuset er bestilt fra IKEA * Høsttakkefest blir 15. okt. og lysmesse 3. des. |
| Sak  39/2023 | **Kirkevalget**   * Valglister er sjekket * Valgkurs: mandag 4. september fra kl. 17-18.30 eller tirsdag 5. september fra kl. 18-19.30 * Behov for bemanning til forhåndsstemming og valgdagen   Vi må stille med noen personer for forhåndsstemming og vakt på valgdagen.   * Forhåndsstemming i perioden 10.8-6.9 kl.10-14 * Forhåndsstemmekveld 31.8. kl 15-20. * Valgdagen 11.9 kl. 09–21, vi har ansvar for Berger skole, Bjørnemyr skole og Tangenten. 2-3 pers. av gangen (må være 2 på vakt). |
| Sak  40/2023 | **Ny kirke**  Orientering om omdisponering av planmidler til orgel i kommunestyret. Vurdering av oppfølging. Diskusjon om innstilling til mulighetsstudie.  *Vedtak: Grethe purrer kommunen på brev som er sendt inn om overføring av tomt til kirken.* |
| Sak  41/2023 | **Informasjon om retreat**  Se vedlagt informasjon – de har spurt om vi kan legge det ut på nettsiden.  *Vedtak: informasjonen legges ut på nettsidene våre.* |
| Sak  42/2023 | **Vurdering av kulturtilbud**  Etter en kort diskusjon i sak 35/2023, besluttet vi å vurdere forestillingen Markusevangeliet opp mot andre alternativer. Vi diskuterer også andre muligheter rundt vårt tilbud som kulturkirke.  Vi diskuterte videre om vi kan lage en kulturonsdag en gang pr måned når det ikke er stille messe slik at det blir et arrangement annenhver onsdag. Unge musikere og korene kan få en arena for eksempel.  *Vedtak: vi takker nei til forestillingen Markusevangeliet, og jobber videre med kulturelle innslag, gjerne en fast dag i måneden.* |
| Sak  43/2023 | **Basar og utegudstjeneste 11. juni**  Evaluering og læringspunkter  Grethe tok kantklipper dagen før og det var nødvendig. Konfirmantene gikk løs med grensaks på søndagen. Dette må helst gjøres på dugnad dagen før et arrangement. Mulig konfirmanter kan brukes til denne oppgaven. Lydanlegg og el-piano må rigges. Sitteputer ble medbrakt.  Mulig det må skaffes noen sitteputer for å bruke i utekirken.  Det var ikke satt opp kirketjener denne dagen og det må det være (blomster, ringing, osv).  Ila høsten bør utekirken ferdigstilles, gjerne fotstøtte på de høyeste benkene. |
| Sak  44/2023 | **Eventuelt**   * Menighetsweekend må utsettes. Vi har ikke klart å få tak i pianist til lovsangskvelden. |

Kommende møter: 22. august, 19. september, 24. oktober og 28. november.

Diakonikveld 31. aug. kl 18.